བྱ་མོ་དམར་པོ་ཆུང་ཆུང་དེས་གྲོ་ཕྱེ་འཐག་ཚར་བ་དང་ཕྱེ་ཁུག་མ་གང་ཁུར་ནས་ཕྱིར་ནང་དུ་ཡོང་སྟེ།ད་སུ་ཞིག་གིས་བག་ལེབ་བཟོ་ཐུབ་ཅེས་དྲིས།བྱི་ལ་ན་རེ།མིན།ངས་བག་ལེབ་བཟོ་མི་ཐུབ་ཅེས་ཟེར།ཁྱི་ན་རེ།མིན།མིན།ངས་ཀྱང་བག་ལེབ་བཟོ་མི་ཐུབ་ཅེས་ཟེར།བྱི་བ་ན་རེ།མིན།མིན།མིན།ངས་ཀྱང་བག་ལེབ་བཟོ་མི་ཐུབ་ཅེས་བཤད།དེ་ནས་བྱ་མོ་དམར་པོ་ཆུང་ཆུང་དེས།ཡ་ཡ་ཡ།དེ་ན་ངས་བག་ལེབ་བཟོ་ཆོག་ཅེས་ཤིང་དུམ་བསྒྲིགས་ཏེ་ཐབ་ལ་མེ་བཏང་།དེ་ནས་མོས་འོ་མ་དང་།ཕྱེ་མ་ཀ་ར།སྒོང་བ་དང་མར་བཅས་སྣོད་ཅིག་གི་ནང་བསྲེས་ཏེ་དཀྲུག་དཀྲུག་བྱས།དེ་ནས་སྣོད་གཞན་པ་ཞིག་གི་ནང་དུ་བླུག་ཏེ་བག་ལེག་སྲེག་པ་རེད།